### 15.    Gensidig orientering

**Åbent**

Sagsnr.: 326-2013-59473       J.nr.: 00.01.00           Dokumentnr.:
326-2016-350363

**Vintervedligehold**

Der har den 27. juni 2017 været afholdt licitation
vedrørende glatførebekæmpelsen i Kalundborg Kommune i de kommende fire vintersæsoner.
Resultatet af licitationen er, at vintervedligeholdelsen fremadrettet vil være
dyrere. Det nuværende budget for vintervedligeholdelsen ligger på 10,8 mio. kr.
for en gennemsnitsvinter. På Teknik- og Miljøudvalgsmødet i september
fremlægges en nærmere orientering.

**Voldgiftsag vedrørende mole på Sejerø**

I forbindelse med den igangværende sag om udbedring af
dårligt udført tidligere molebyggeri på Sejerø i 2011, er der gennemført
licitation på de arbejder, der skal gennemføres for at bringe molen i en stand,
der svarer til det oprindeligt udbudte arbejde. Den laveste pris er 7,3 mio.
kr., hvilket dog i væsentlig grad overstiger det skøn som skønsmanden har
givet. Fratrækkes regningsarbejder og tillægges et beløb til uforudseelige
udgifter, vil en udbedring kunne gennemføres inden for en ramme af 8,5 mio. kr.
Der forelægges en sag på det kommende udvalgsmøde.